# Ajuda Discussió:Carregar un arxiu

### De Viquipèdia

Diria que us falta afegir que es poden pujar les fotos preses abans de no recordo quin any, que no tenen copyright, estigui viu, mort o el que sigui l'autor. O sigui, una foto del 1900, encara que l'autor morís el 1960 (fa menys de 70 anys) és lliure, pel poc que en sé. --

  Això només és un esquema bàsic per anar desenvolupant. Els 70 anys post mortem és el que diu la legislació de la Unió Europea i és el cas més genèric. En altres estats pot ser de 50 a 95 anys post mortem o abans d'una data. L'exemple que dius seria de domini públic si va ser publicat als Estats Units on ho són totes les publicacions anteriors a l'1 de gener del 1926 que no hagin renovat els drets d'autor. Un exemple típic són les obres d'Albert Einstein. La majoria d'obres que va publicar als Estats Units són de domini públic, però les publicades a Alemanya no ho seran fins el 2025. A Espanya són 80 anys post mortem per publicacions anteriors al 1987 i 70 any per les posteriors, excepte les fotografies simples no creatives que expiren als 25 anys de la publicació. Per acabar-ho de complicar, a internet s'ha de respectar la legislació del servidor d'origen d'on s'està copiant, la dels Estats Units on hi ha els servidors de la Viquipèdia, i la legislació pròpia de l'usuari. Amb tot això els 70 anys post mortem auctoris és la condició més genèrica i senzilla.--VRiullop (parlem-ne) 12:14, 11 febr 2007 (CET)

## [edita] Edificis i escultures

Diria que el següent fragment:

- Heu pres una fotografia d'una obra d'art recent de la que no en sou l'autor (pintura, escultura, edifici):
    L'artista conserva el seu dret d'autor; no carregueu la imatge ja que serà esborrada.

No em lliga amb el que em van contestar a la taverna en una ocasió ni amb la pràctica habitual de les viquipèdies, ja que es fan i es publiquen fotografies d'edificis i escultures sense cap problema (si més no, les situades en espais públics) .

Aquí va la pregunta de la taverna que em referia:

        Vull posar una foto d'una escultura (feta en un carrer de Barcelona) a l'article Pau Gargallo. M'agradaria que algú em confirmés que no hi ha problemes de copyright amb l'autor de l'escultura (amb l'autor de la foto no n'hi ha perquè soc jo).--Pere prlpz 18:22, 8 set 2006 (UTC)
          Si és teua la foto, no hi ha cap problema. Passa igual amb edificis o botigues. --Pepetps (Podem discutir-ho) 21:12, 8 set 2006 (UTC)

Voleu dir que no es pot posar aquesta imatge? És a Francesc Mitjans. | I aquesta tampoc? (és a Pau Gargallo i la vaig fer jo al carrer) | Doncs de l'estil d'aquesta n'hi ha moltes (és a Camp Nou) | D'aquesta m'heu fet dubtar, que no hi veia el problema però ara no ho sé. La vaig fer amb permís del propietari (no de l'autor) i també és a Pau Gargallo

--Pere prlpz 16:03, 14 febr 2007 (CET)

  No es tracta d'edificis o escultures en general sinó d'obres d'art recent amb drets d'autor. Si no estan en espais públics no són lliures. Si estan permanentment en espais públics les seves fotografies poden ser lliures o no. Un cas conegut és l'Atomium de Brussel·les, un lloc d'atracció turística molt fotografiat. A commons:Atomium hi ha un avís específic sobre aquest cas. Es pot veure un avís dels representants del propietari dels drets d'autor a una web demanant-li que retirin una imatge ja que no tenen cap autorització [1]. La legislació canvia a cada lloc. A Espanya totes les obres exposades permanenment en espais públics es poden reproduir lliurement. Més informació a commons:Commons:Freedom of panorama. Es pot canviar aquest punt ja que està més enfocat als usuaris francesos/belgues. --VRiullop (parlem-ne) 20:16, 14 febr 2007 (CET)
    Recent vol dir, en general, fins mort de l'autor+70 o 80 anys, com la majoria d'obres? I pel que fa a la foto de la medalla, que és una foto d'una reproducció molt recent d'una obra d'un autor mort el 1934, s'ha d'esborrar?--Pere prlpz 20:27, 14 febr 2007 (CET)
      Sí, recent vol dir aquí que els drets d'autor no han expirat. No és el cas de la majoria d'obres d'art. Una rèplica d'una obra d'art de domini públic, com l'exemple de la medalla, no pot tenir drets d'autor i continua sent de domini públic. En canvi la foto no és una rèplica, sinó una obra derivada en un altre mitjà, i podria tenir drets d'autor. Tinc a casa una escultura feta a partir d'un quadre de'n Gauguin. El quadre és de domini públic, l'escultura no ja que no és una rèplica sinó una obra creativa derivada. Encara que en sóc el propietari no puc penjar aquí una foto. El que hauríem de fer és traduir moltes pàgines de commons, com ara commons:Commons:Derivative works.--VRiullop (parlem-ne) 21:51, 14 febr 2007 (CET)

## [edita] La taverna multimèdia

L'enllaç que hi ha a Viquipèdia:La taverna multimèdia és provisional, no? Suposo que aquesta variant de la taverna s'inclourà a Viquipèdia:La taverna/Arxius/Multimèdia/Recent com la resta.

Si és així, ja es podria començar a crear, no? Si voleu us puc ajudar a fer-ho!--Iradigalesc (discussions · +) 00:46, 17 febr 2007 (CET)

  Efectivament. Endavant, quan vulguis. --VRiullop (parlem-ne) 13:10, 17 febr 2007 (CET)
    Fet!--Iradigalesc (discussions · +) 16:08, 17 febr 2007 (CET)

## [edita] Accés directe per a excepcions (usuaris avançats)

A l'encapçalament, jo veig (amb IE) Accés directe per a excepcions (usuaris avançats) petitíssim, gairebé il·legible.--Pere prlpz 13:09, 19 febr 2007 (CET)

  Arreglat, no era una cosa intencionada. Et dic el mateix que em van dir aquí fa temps: passa't al Firefox! --VRiullop (parlem-ne) 17:47, 19 febr 2007 (CET)
    Com que la viquipèdia ha de ser consultable per tots els usuaris no viquipedistes, que fan servir tota mena de navegadors i quan veuen les coses malament no ens avisen, algun viquipedista hauria de fer el sacrifici de seguir fent servir l'IE per anar avisant els altres quan alguna cosa no rutlli. De moment m'ofereixo voluntari (i a més em fa mandra canviar).--Pere prlpz 21:46, 20 febr 2007 (CET)
      Que bona, de dret a l'Anecdotari!--Iradigalesc (discussions · +) 22:18, 20 febr 2007 (CET)

Bé, jo crec que tothom hauria de tenir dos navegadors en funcionament a l'ordinador, en el meu cas Firefox i Konqueror i pels usuaris de Windows, Firefox (o Opera si ho prefereixen) i IE, de manera que no hi hagi sacrificis . --SMP​·d​·+ 13:59, 21 febr 2007 (CET)

## [edita] Felicitats

Felicitats als que heu creat aquesta pàgina està molt bé :-) --Joanjoc (discussió) 12:41, 25 febr 2007 (CET)

## [edita] L'autor de la imatge va morir fa més de 70 anys

Si la imatge ha estat publicada per primer cop a Espanya, no són 80 anys?--Pere prlpz 17:23, 16 maig 2007 (CEST)

  Està explicat més amunt. El 1987 es va modificar a 70 anys però sense efecte retroactiu. Abans del 1987 és 80 anys. Hi ha molts matisos sobre el domini públic i cal comprovar-ho a commons:Commons:Sobre les llicències. Setanta anys és el cas més general. --VRiullop (parlem-ne) 18:03, 16 maig 2007 (CEST)

Obtingut de "http://ca.wikipedia.org../../../c/a/r/Ajuda_Discussi%C3%B3%7ECarregar_un_arxiu_0409.html"

##### Views

- Ajuda
- Discussió
- Revisió actual

##### Cerca